– Схьайоьлла суна тIе. Хьуна хаахь, ирс долуш хилла хьо. Со мила ю ас дуьйцур ду хьоьга, елха ца ийзош, ладогIал. ЙоI, елхар ца сацош, тIееара. Малхехь лаьттина йохъеллера иза. – Со Ешап ду, кхо бIе шо а ду со дуьненчохь деха. ХIинца кIадделла, кIорда а дина, пенсе даха лаам бу сан. Ткъа хьо сайн метта Ешапан дарже хаьржина ас. Шовзткъе итт шарахь ас Iамор ю хьо, цул тIаьхьа, ала дезачу ала а аьлла, хьо Ешап дIахIоттор ду. Реза юй хьо?